GiliGold/VAD_KnessetCorpus huggingface dataset:
עודד פורר:
בכל העולם את מתכוונת?
אמירה אהרונוביץ:
עניתי לשאלה לגבי רוסיה ואוקראינה
אמירה אהרונוביץ:
 על אף המציאות המורכבת בכל מדינה מסיבות אחרות, אנחנו ממשיכים במרץ בשיא הפעולה שלנו לא רק סביב עלייה
אמירה אהרונוביץ:
 לגבי 'מסע' - חברת הכנסת יצאה, לגבי השאלה שלה על קליטה אז גם נחכה שהיא תחזור
אמירה אהרונוביץ:
 בעניין של מספר השליחים שאלת, אז אני אגיד שמספר השליחים בתקופת הקורונה, בצורה מאוד טבעית, צנח דרמטית משני טעמים, פעם אחת משום שהקהילות, היה להן קשה להכיל בתוך כל האתגר של ניהול השלכות של מגפה גם שליחים מבחוץ, ונאלצנו להחזיר חלק גדול מהם והיה קשה לחדש איתם את השליחות
אמירה אהרונוביץ:
 אני שמחה להגיד שהשנה בקיץ הזה בעצם חזרנו למספרים שלפני הקורונה, ואנחנו נמצאים בגידול
אמירה אהרונוביץ:
 לקראת קיץ 2023 אנחנו מגדילים גם את צוות השינשינים שלנו בעולם, יהיו בקיץ הזה מעל 220 שייצאו, גם את שליחי הקמפוסים שלנו, שנחצה את קו ה-90 שליחים לקמפוסים וגם את עולם מחנות הקיץ, שזה מדהים לראות
אמירה אהרונוביץ:
 הביקוש, דווקא מהמחנות השנה עלה על כל ביקוש שהיה לנו אי פעם ואנחנו במספרים גדלים
אמירה אהרונוביץ:
 אז במובן הזה אנחנו מאוד מעודדים מהרצון של הקהילות והמוסדות השונים לקבל שליחים, ועובדים מאוד מאוד קשה לגייס את מיטב הצעירים הישראלים שיסכימו, כי אצלינו לא הולכים לעשות אקזיט כלכלי
אמירה אהרונוביץ:
 אצלינו באמת יוצאים לשליחות שהיא כולה נשמה וציונות ואנחנו מצליחים להגדיל מספרים
עודד פורר:
חברת הכנסת מלקו חזרה אז את יכולה כבר לענות לה
אמירה אהרונוביץ:
אז את שאלת שאלה לגבי הקליטה, קליטה בעיקר של עולי אתיופיה בתוך מרכזי הקליטה
אמירה אהרונוביץ:
 אז אני אגיד, את מתארת נכונה איזושהי מגמה שהתמודדנו איתה הרבה מאוד שנים ואני חושבת שאנחנו היום באיזשהו צומת של היפוך מגמה
אמירה אהרונוביץ:
 הזכאות העקרונית של העולים במרכזי הקליטה היא לשהות שנתיים ואחר כך לצאת לתוך דיור קבע
אמירה אהרונוביץ:
 אנחנו הרבה שנים התמודדנו עם תופעה שבה עולים לא יצאו בקצב הזה לדיור קבע מהמון סיבות, לפעמים כי הם לא היו בשלים בגלל חוסר יכולת כלכלית וגם הייתה לנו יכולת, בשיח משותף עם משרד העלייה והקליטה, לאלו שזקוקים, באמת לתת פתרון ארוך טווח
אמירה אהרונוביץ:
      היום אנחנו, משני טעמים, פועלים לתמרץ וללוות ולעזור להם יותר מהר לצאת לדיור קבע
אמירה אהרונוביץ:
 פעם אחת משום שאנחנו זקוקים למיטות ולמקומות, כי אנחנו בעידן שבו יש גידול בהיקף המגיעים מאתיופיה, אז זה חדשות טובות, ופעם שניה משום שאנחנו מבינים שזה הדבר הנכון, לעזור לעולים לצאת לחיים עצמאיים
אמירה אהרונוביץ:
 זו אחריות שלנו
אמירה אהרונוביץ:
 אנחנו עושים את זה גם בתמריצים למיניהם שאנחנו נותנים להם וגם בעבודה משותפת עם גורמים, עם הממשלה ועם גופים כמו עוגן ואחרים, לתת ליווי פיננסי ועזרה להצליח לייצר את החבילה שתאפשר להם לצאת לדיור קבע
אמירה אהרונוביץ:
 אנחנו גם, הייתי אומרת, בפיילוטים, יחד עם המשרד, לבדוק מודלים אחרים של קליטה, ישיר בתוך הקהילה
אמירה אהרונוביץ:
 לקלוט משפחות ישירות בתוך הקהילה ולא בתוך מרכז קליטה
אמירה אהרונוביץ:
 אנחנו עושים את זה בזהירות רבה ותוך שאנחנו מתנסים השנה לראשונה בדבר הזה ונראה אם אפשר יהיה להרחיב את המודל
עודד פורר:
תראו, אני מסתכל על הנתונים
עודד פורר:
 אני מסתכל על נתוני העלייה, אני מסתכל על נתוני ההשקעה
עודד פורר:
 אני גם שומע את הדברים שאת אומרת
עודד פורר:
 מצד אחד את אומרת שיש עליה ברצון להשתתף בפעילויות ברוסיה ואוקראינה, מצד שני אני רואה את צמצום התקציב לעידוד עלייה מרוסיה ואוקראינה בשנים האלו לעומת עלייה במקומות אחרים
עודד פורר:
 זאת שאלה שגם שאלתי בשאלה שהייתה עם משרד העלייה והקליטה על הנתונים
עודד פורר:
 אז משרד העלייה והקליטה אמר שמצמצמים את התקציב ב'אופק' לעידוד עלייה בגלל שלא היה ביצוע
עודד פורר:
 הסכם איתכם נחתם בין 'אופק' לסוכנות רק בחודש נובמבר, מה שלא אפשר ביצוע
עודד פורר:
 גם כשאני מסתכל על המספרים עצמם, על מספרי התקציב עצמם, אז באמת אחוזי הביצוע של הסוכנות היהודית בחלק מהתוכניות שלכם, בכמה, 32 אחוז ביצוע
עודד פורר:
 באנגליה יש 23 אחוז ביצוע
אמירה אהרונוביץ:
ביצוע של מה, עודד? אני לא מבינה, אתה מדבר על תקציב 'אופק ישראלי'?
עודד פורר:
תקציב מול ביצוע כספי בתוכניות 'אופק ישראלי' לשנת 2022
אמירה אהרונוביץ:
אבל 'אופק ישראלי' זה אך ורק עידוד עלייה
אמירה אהרונוביץ:
 זה לא תוכניות חינוך יהודי-ציוני
עודד פורר:
אני שואל על השאלות לעידוד עלייה
עודד פורר:
 אני אומר, יש צמצום בעידוד העלייה דווקא מהמקומות שבהם הפוטנציאל הוא הכי גדול
עודד פורר:
 מצד שני, משקיעים יותר איפה שהפוטנציאל יורד
עודד פורר:
 יש תחושה שלא ממצים את הפוטנציאל וזה גם לא מתכתב עם הרצון של יותר אנשים
עודד פורר:
 הרי הטענה של הסוכנות לאורך השנים, אני אגב, חושב שהיא נכונה, שהשתתפות בתוכניות חינוכיות היא חלק מהמערך של עידוד עלייה
עודד פורר:
 מי שמשתתף בתוכנית חינוכית יש יותר סיכוי שהוא - - - גם במספרי השליחים, אני מסתכל בכמה יש שישה שליחים, באירופה שישים ושלושה ובאפריקה, אוסטרליה, ניו זילנד שלושים ושלושה
עודד פורר:
 אמריקה הלטינית שלושים ושניים
אמירה אהרונוביץ:
שאלת פה המון המון שאלות שאפשר היה - - -
עודד פורר:
לא, הן כולן מגיעות בסוף לאותה נקודה
עודד פורר:
 אני מסתכל, ההשקעה הנמוכה ביותר והולכת ויורדת היא מהמקומות שיש לכם את הגידול הגדול ביותר בעלייה
אמירה אהרונוביץ:
אני רוצה להגיד שאפשר היה לעשות דיון הרבה יותר ארוך ואולי צריך, משום שזו זווית מאוד מסוימת
אמירה אהרונוביץ:
 פעם אחת אפשר היה לטעון: מספרי העלייה כל כך גבוהים שעל אף שתקציבי עידוד העלייה ירדו אז אולי לא יעיל להשקיע שם תקציבים בעידוד עלייה אלא בדברים אחרים, אחד
אמירה אהרונוביץ:
 שתיים, אנחנו רואים, כמו שאמרת, שהשקעה בתוכניות של חוויה בישראל וחיזוק זהות יהודית מייצרות - - -
עודד פורר:
לפני כן, אני חייב להתייחס למשפט הראשון כי גם התייחס לזה חבר הכנסת טל
עודד פורר:
 יש דבר שנקרא: תשואה לאום
עודד פורר:
 כמה אתה מצליח לקבל חזרה מכל שקל שאתה משקיע או מכל דולר שאתה משקיע
עודד פורר:
 עכשיו, על אותו משקל עשינו בזמנו, ב-2014 את התוכנית לעידוד עלייה מצרפת כי הייתה תקופה שראינו שבעצם יש פה גל וצריך לנצל את הגל כדי שהוא יהפוך להיות גדול יותר
עודד פורר:
 זה גם מה שקרה ב-2014, הממשלה באה והכניסה תקציבים לתוך עידוד העלייה מצרפת
עודד פורר:
 היום, למרות שהיא מכניסה תקציבים - - - האטמוספירה אחרת
עודד פורר:
 האטמוספירה הקיימת כיום כדי לעודד עלייה מאזורים מסוימים היא קיימת היום
עודד פורר:
 לא בטוח שהיא תהיה שם בעוד חצי שנה
עודד פורר:
 ודווקא העובדה שלא מנצלים את הגל היא הטעות
עודד פורר:
 היא הניצול הלא נכון
אמירה אהרונוביץ:
אז אני רוצה להסביר איך אנחנו כן מנצלים ולהגיד שתקציב 'אופק ישראלי', שהוא חשוב מאוד, הוא לא הדרך היחידה, ואני אתן שתי דוגמאות הכי קונקרטיות שיש מהשבועות האחרונים
אמירה אהרונוביץ:
 אנחנו ב'מסע' נערכנו להגעה של כ-1,500 צעירים מהאזור הזה של רוסיה ואוקראינה והעמדנו לזה תקציב
אמירה אהרונוביץ:
 קמנו לבוקר, לפני מספר שבועות, שבו גילינו שיש ביקוש אדיר של מעל 1,000 צעירים נוספים להגיע כשאנחנו יודעים שהגעה ל'מסע' של צעירים מהאזור הזה, ב-90 אחוז אחר כך הם נשארים פה כעולים
אמירה אהרונוביץ:
 זאת אומרת, זה עידוד עלייה קלאסי
אמירה אהרונוביץ:
      מהיום למחר גייסנו סכום של 3 מיליון דולר
אמירה אהרונוביץ:
 מעל ומעבר לתקציב שלנו, שקיבל matching מהממשלה, של 3 מיליון דולר נוספים ויצרנו מייד שישה מיליון דולר כדי לקלוט עוד 1,000 צעירים שהגיעו מרוסיה ואוקראינה ויהפכו להיות עולים במדינת ישראל, דוגמה אחת
אמירה אהרונוביץ:
     דוגמה שנייה: אנחנו מממנים תוכניות של קליטה תעסוקתית שלוקחת צעירים שמגיעים עם רקע אקדמי או מקצועי בתחומים מסוימים ובחמישה חודשים של אולפן מקצועי טרמינולוגי ושילוב בעולם התעסוקה המקצועי גורמת להם להיקלט
אמירה אהרונוביץ:
      זה גורם מאוד מאוד אטרקטיבי במשיכה של הצעירים האלה
אמירה אהרונוביץ:
 כמו שאמרתי קודם, גדלנו בשלושים ושלושה אחוז בתוכניות האלה של הצעירים תוך השקעה מסיבית שלנו יחד עם משרד העלייה והקליטה
אמירה אהרונוביץ:
 הבאנו יותר צעירים ומשפחות צעירות לישראל
עודד פורר:
אז כמה כסף הוספתם בנושא הזה של רוסיה ואוקראינה? סדר גודל
אמירה אהרונוביץ:
אני לא פה עם הנתונים המדויקים לגבי ההשקעה, אבל אני אגיד לגבי 'מסע' מיליוני דולרים
אמירה אהרונוביץ:
 ב'מסע', 6 מיליון דולר - - -
עודד פורר:
אני אחזור עכשיו על השאלה על האולפנים
עודד פורר:
 לא שווה לקחת חצי מיליון דולר להשקיע באולפנים כדי שמי שהבאתם אותו לפה לא יעזוב?
אמירה אהרונוביץ:
בוודאי ששווה
אמירה אהרונוביץ:
 אבל אם קודם צריך לשלם את כרטיס הטיסה ולחלץ אותם, והממשלה לא משתתפת בזה, אז את זה העם היהודי עושה
עודד פורר:
'מסע' זה לא חילוץ
עודד פורר:
 תוכנית 'מסע' היא לא תוכנית חילוץ
אמירה אהרונוביץ:
גם וגם
אמירה אהרונוביץ:
 כשהוא מגיע ב'מסע' הוא מקבל אולפן מובנה בתוך התוכנית, אז אנחנו נותנים לו מענה לעברית
אמירה אהרונוביץ:
 וכשהוא מגיע לתוכנית קליטה תעסוקתית הוא מקבל אולפן מקצועי טרמינולוגי בתוך התוכנית התעסוקתית, ולכן אנחנו נותנים מענה
אמירה אהרונוביץ:
 אז צריך גם וגם וגם – לשאלתך, עודד
אמירה אהרונוביץ:
 ואני אגיד, בהקשר של עידוד תקציבי עלייה ואופק אני אשמח לקיים דיון נפרד
אמירה אהרונוביץ:
 יש מקומות שבהם אנחנו צריכים ללמוד ולעשות טוב יותר אולי את ניצול המנופים אבל חשוב לדעת שיש אפיקים אחרים ונוספים שדרכם אנחנו פוגשים את הגרף הגדל הזה של הביקוש של מעלייה - - -
עודד פורר:
השאלה שלי לגבי עידוד העלייה ואופק הייתה למה לוקח חצי שנה לחתום הסכם?
אמירה אהרונוביץ:
זה אני חושבת שהיו"ר ענה לך במכתב
דורון אלמוג:
עניתי לך
דורון אלמוג:
 אני חושב שכל הנתונים לא מדויקים, הנתונים שקיבלת
דורון אלמוג:
 עודד, הנושא בדיון הזה הוא לא אופק חדש
עודד פורר:
זו שאלה שנשאלה פה בדיון
עודד פורר:
 אתם לא רוצים לענות, גם בסדר
דורון אלמוג:
אופק חדש היא חברה אחת של הסוכנות, חברת בת של הסוכנות
דורון אלמוג:
 בנושא של עלייה וקליטה חייב להיות מאמץ לאומי
דורון אלמוג:
 ויש לי מה להגיע על העניין הזה, על מאמץ לאומי
דורון אלמוג:
 אתה רוצה להיכנס דרך החור של הגרוש? זה בסדר? אפשר לעשות פה דיון על הכסף
דורון אלמוג:
 דרך אגב, אני מציע, כדי שהוא יהיה יותר יעיל בבקשה בואו נפיץ קודם את השאלות קודם לכן, נתכונן ונבוא
דורון אלמוג:
 השאלות הן כאילו: "הסוכנות, למה לא עשיתם יותר"? קודם כל צריך לזכור: הכסף, רוב הכסף זה כסף של העם היהודי
דורון אלמוג:
 שני שליש של התקציב של הסוכנות זה כסף של העם היהודי
דורון אלמוג:
 זה לא כסף שמגיע מכאן
דורון אלמוג:
 שליש מגיע מכאן, ממדינת ישראל, דרך אגב
דורון אלמוג:
 והיום רוב היהודים נמצאים כאן
דורון אלמוג:
      עכשיו, בוא נדבר שנייה אחת על מה זה מאמץ לאומי כי המסרים שצריכים לצאת מהבית הזה צריכים לדבר על מאמץ לאומי
דורון אלמוג:
 אז בואו נתחיל, קודם כל, על עידוד עלייה
דורון אלמוג:
 עידוד עלייה קודם כל מתבצע על ידי שליחים ושינשינים, האנשים שלנו בשטח
דורון אלמוג:
 אחד הדברים, אני לא יודע אם יש דברים יותר מעניינים בכתב
דורון אלמוג:
 אני רוצה קודם כל לומר, עידוד עלייה מתחיל בשטח
דורון אלמוג:
 הוא מתחיל בשינשינים, הוא מתחיל בשותפויות, הוא מתחיל בשליחים שלנו, הוא מתחיל בזהות יהודית שיוצרים אותה בעבודה קשה בשטח
דורון אלמוג:
 זה יכול לקחת שנים
דורון אלמוג:
 שבע שנים, שש שנים, שלוש שנים עד שמשפחה מחליטה שהיא עושה עלייה
דורון אלמוג:
 זה זמן, זאת השקעה
דורון אלמוג:
 כן, צריך יותר שליחים, בוודאי
דורון אלמוג:
 כן, צריך יותר תמריצים
דורון אלמוג:
      לגבי הקליטה
דורון אלמוג:
 הקליטה גם היא מאמץ לאומי
דורון אלמוג:
 למשל, רשויות מקומיות
דורון אלמוג:
 כל השילטון המקומי
דורון אלמוג:
 יש 258 רשויות מקומיות במדינת ישראל
דורון אלמוג:
 אני רוצה לשמוע את כל ראשי הרשויות המקומיות שאומרות: עלייה זה מנוע צמיחה, אנחנו רוצים עלייה, אנחנו נעשה הכול
דורון אלמוג:
 יחד איתי
דורון אלמוג:
 אני מקבל, זאב, את ההמלצה שלך שאני צריך לדבר עם ראש הממשלה על מענק, בוודאי
דורון אלמוג:
 כן, צריך ליצור תמריצים להגיע לכאן
דורון אלמוג:
 התמריצים הם לא רק כלכליים
דורון אלמוג:
 חברים יקרים, אני הייתי שותף להבאת יהודי אתיופיה מראשית שנות ה-80 במבצעים חשאיים ולא מעט שמענו על אפליה, ועל אווירה חברתית שהיא לא אוירה קולטת, לא אוירה של קירוב לבבות
דורון אלמוג:
 וכשאנחנו מדברים על קירוב לבבות ועל מאמץ לאומי, למשל עברית, האם תיכוניסטים לא יכולים להתנדב כל יום ב-26 מרכזי קליטה שיש לנו, לסוכנות, תיכוניסטית? להגיע כל יום וללמד עברית? האם אי אפשר בגני ילדים, בבתי ספר? כן, בהתנדבות
דורון אלמוג:
 התנדבות עצומה
דורון אלמוג:
      התנדבות היא מנוע צמיחה
דורון אלמוג:
 כשהזכרתי פה את אלן גנלס דיברתי עליו כמתנדב
דורון אלמוג:
 התנדבות משדרת שזה מאמץ לאומי
דורון אלמוג:
 שזה חשוב לנו
דורון אלמוג:
 ואני אומר לכל ראשי הרשויות שלנו בבקשה
דורון אלמוג:
 דיברה אמירה על מאמץ העברית
דורון אלמוג:
 נכון, בלי שפה לא תהיה קליטה
דורון אלמוג:
 כדי להגביר את השפה זה לא רק המורים
דורון אלמוג:
 זה, חברים יקרים, תיכוניסטים
דורון אלמוג:
 אנחנו רוצים לקלוט אותם
דורון אלמוג:
 זה משפחה מאמצת משפחה חברים יקרים, שתיים
דורון אלמוג:
 דבר שלוש, תעסוקה
דורון אלמוג:
 משרד הכלכלה, הכשרה יותר מהירה
דורון אלמוג:
 להכשיר יותר מהר את העולים החדשים לתעסוקה
דורון אלמוג:
 מעסיקים שנמצאים בקרבת 26 מרכזי הקליטה שלנו שיכינו תוכנית מהירה לקליטה
דורון אלמוג:
 רופא שמגיע מרוסיה, הוא לא יכול עכשיו להיות רופא, אבל יכול להיות שהוא יכול להיות נהג מלגזה, אבל זה חשוב לכבוד העצמי שלו
דורון אלמוג:
      מעסיק שנמצא קרוב, נגיד כמו חברת טרה או קוקה קולה, כן תקבל אותו ותכשיר אותו באמצעות כספים שיגיעו
דורון אלמוג:
 אגב בכספים, בחלוקה צריך לזכור, הסוכנות באופן כללי היא מהתפוצות לישראל ומשרד העלייה והקליטה כאן במדינת ישראל
דורון אלמוג:
 עכשיו, השיח הוא פה מול הסוכנות לגבי הדברים שקורים פה בישראל
דורון אלמוג:
 אבל כאן, משרד העלייה והקליטה הוא צריך להיות הדובר המרכזי
דורון אלמוג:
 הוא שותף שלנו
דורון אלמוג:
 אנחנו שותפים, עושים את העבודה ביחד
דורון אלמוג:
 אני, עודד, אגיד עוד מילה על העניין הזה של מאמץ לאומי
דורון אלמוג:
 מאמץ לאומי זה מאמץ שנוצר במסרים שהמנהיגות יוצרת והיא מעבירה את זה מלמעלה לכל רחבי מדינת ישראל
דורון אלמוג:
 זה עובר לכל ראשי הרשויות, זה עובר לכל תלמידי התיכון, זה עובר למאמץ להתנדב
דורון אלמוג:
 לקבל אותם באהבה
דורון אלמוג:
     כשאני אומר קירוב לבבות, קירוב לבבות עושים לא רק על ידי הקצאת תקציב ושורה תקציבית
דורון אלמוג:
 כל תלמיד תיכון צריך לדעת את החשיבות של התפוצות
דורון אלמוג:
 הם יקרים לנו, הם אחים שלנו
דורון אלמוג:
 אנחנו מקבלים אותם באהבה
דורון אלמוג:
 לא תהיה כאן אפליה במדינת ישראל
דורון אלמוג:
 נקבל אותם באהבה
דורון אלמוג:
 זה לא משנה מאין הם הגיעו
דורון אלמוג:
 אם הגיעו מאתיופיה, או הגיעו מרוסיה
דורון אלמוג:
 יקבלו אותם כאן באהבה, וזה מאמץ לאומי
דורון אלמוג:
 על זה צריך לדבר גם בוועדה הזאת, לא רק על השורות הקטנות
דורון אלמוג:
 איך מקבלים אותם
דורון אלמוג:
 וזה יהיה הרבה יותר
דורון אלמוג:
      הכספים, מילה על הכספים
דורון אלמוג:
 כן, הגיע הזמן שמדינת ישראל תיתן הרבה יותר
דורון אלמוג:
 לא שליש, בדיוק הפוך
דורון אלמוג:
 שני שליש ישראל, שליש יגיע מהתפוצות
דורון אלמוג:
 למה? כי המדינה היום זה לא שש מאות אלף כמו ב-1948, כי כבר יש, ברוך השם, 8 מיליון יהודים והלוואי שתוך חמישים שנה אנחנו נהיה כבר 30 מיליון
דורון אלמוג:
 המדינה צריכה להיות זאת שנושאת בנטל והסוכנות היא גוף הביצוע החשוב ביותר והחזק ביותר
דורון אלמוג:
 זו לא עוד עמודה
דורון אלמוג:
 היא לא אופק חזק
דורון אלמוג:
 אופק חזק זה אופק חדש, עוד גוף, עוד חברה
דורון אלמוג:
 יש לסוכנות 107 חברות, כדאי לדעת את זה
דורון אלמוג:
 יש 1,600 נכסי נדל"ן פה במדינת ישראל שמוחזקים מאותם כספים שהגיעו מהתפוצות
דורון אלמוג:
 צריך להגיד תודה על הפעילות הברוכה שהסוכנות עושה
עודד פורר:
אל תתרגז דורון
עודד פורר:
 הוועדה הזו, תאמין לי, משרד הקליטה כבר לא כל כך נהנה לבוא לכאן הרבה מאוד פעמים
עודד פורר:
 יש לי טענות, זה חלק מהעבודה של הוועדה
עודד פורר:
 הוועדה, התפקיד שלה הוא לבקר
עודד פורר:
 התפקיד שלה הוא לבדוק והתפקיד שלה הוא להניע
עודד פורר:
 בין היתר, גם את הסוכנות היהודית
עודד פורר:
 זה נכון שהיא לא גוף של המדינה אבל היא גוף עם מעמד מיוחד במדינת ישראל, היא גוף שנהנה מהפטור ממכרז
עודד פורר:
 יש הרבה מאוד שיתופי פעולה בין המדינה לסוכנות והמטרה שלנו היא לטייב אותם
עודד פורר:
 גם בהיבט של התקציבים, אני חייב לומר, לפחות מבחינת מדינת ישראל, נכון לממשלה הקודמת
עודד פורר:
 הממשלה הקודמת, זאב אלקין היה חבר קבינט עלייה וקליטה, הקצתה פעם ראשונה 175 מיליון שקל לחמש שנים לעידוד עלייה
עודד פורר:
 לא היה תקציב כזה מעולם, שגם הסוכנות היהודית נהנית ממנו באמצעות חברת בת שלה, זה לא שהיא נעלמת משם
עודד פורר:
 גם הסוכנות היהודית, גם ההסתדרות הציונית
עודד פורר:
 אני חושב שלמוסדות הלאומיים יש תפקיד מאוד מאוד חשוב
עודד פורר:
      בין היתר כן, גם יש לי, כמדינה, בקשה
עודד פורר:
 למוסדות הלאומיים ולקהילה היהודית בתפוצות
עודד פורר:
 כמו שיש לי בקשות לממשלה
עודד פורר:
 אז זה נכון שמול הממשלה יש לי תביעות
עודד פורר:
 מולכם יש לי בקשה
עודד פורר:
 כן, אני אומר
עודד פורר:
 יש אירוע, אנחנו נמצאים פה באירוע
עודד פורר:
 זה נראה לי הרבה מאוד פעמים, גם כלפי הממשלה, גם בהיבט של הקצאת תקציבים
עודד פורר:
 75,000 עולים בשנה זה לא מצב רגיל, ואנחנו כולנו יודעים שכנראה הוא גם לא יימשך לשלוש-ארבע שנים
עודד פורר:
 אולי יש לנו עוד שנה כזאת
עודד פורר:
 לא יודע מה יהיה הלאה
עודד פורר:
 אז כן, יש לי דרישה, יש לי תביעה לנצל את המצב הזה
עודד פורר:
 כי ה-75,000 האלה יכולים היו להיות מאה
עודד פורר:
 יכולנו להיות כאן עם 100,000, באותה מידה, והפסדנו מזה כי אחר כך להביא עוד 25,000 עולים זה קשה
עודד פורר:
 נכון שתהליך הקליטה הוא משימה לא פשוטה
עודד פורר:
 ואני מסכים איתך, זאת משימה לאומית
עודד פורר:
 לצערי הממשלה לא מתייחסת לזה כאל משימה לאומית
עודד פורר:
     העובדה שעד היום אין משא ומתן, או שרק עכשיו הוא נפתח בעקבות לחץ של הוועדה, בין הסתדרות המורים, הממונה על השכר ומשרד החינוך על שכר המורים באולפנים, ברור לחלוטין
עודד פורר:
 אבל בדיוק בנקודות האלה, וכן, כאן הבקשה שלי אליך כיו"ר סוכנות
עודד פורר:
 בסוף, יש לך משאבים משמעותיים
עודד פורר:
 תקציב של 400 מיליון דולר הוא תקציב משמעותי
עודד פורר:
 ממנו, למעלה ל-100 מיליון דולר תקציבים שהם חופשים הם תקציבים משמעותיים
עודד פורר:
 הסיפור של האולפנים, בעיני, הוא דרמה
עודד פורר:
      אתה דיברת על רופא
עודד פורר:
 אני ביום ראשון פגשתי רופא באשדוד
עודד פורר:
 קרדיולוג
עודד פורר:
 עלה לארץ מרוסיה עם 14 שנות וותק
עודד פורר:
 זאת אומרת שהוא יכול לקבל את הרישיון שלו מייד, רק חסר לו מבחן עברית
עודד פורר:
 הוא נמצא פה מחודש נובמבר, אנחנו כבר בסוף פברואר
עודד פורר:
 אמרו לו שהם יבדקו, אולי באפריל הוא יוכל להתחיל אולפן כדי להיבחן כעבור חצי שנה
עודד פורר:
 עכשיו, זה בן אדם שאם מלמדים אותו מהר עברית הוא יכול לעבוד כרופא
עודד פורר:
 לא במלגזה אלא כרופא
עודד פורר:
 וחסרים לנו רופאים
עודד פורר:
 אז עיריית אשדוד, אפרופו השלטון המקומי, שהיא עירייה עשירה, משקיעה
עודד פורר:
 אני פגשתי אותו בקורס עברית שהעירייה מפעילה
עודד פורר:
      הרשויות המקומיות, חלק נכבד מהן, כמו אשדוד או כמו רשויות אחרות, תומכות בעלייה
עודד פורר:
 יש רשויות שלא
עודד פורר:
 אני מכיר גם ראשי רשויות שאמרו, אני לא רוצה
עודד פורר:
 אפרופו, מרכזי הדיור לקשישים, יש ראשי רשויות במרכז הארץ שאמרו: אנחנו לא מוכנים לבנות
עודד פורר:
 יש לי טענות אליהם
עודד פורר:
 זה לא קשור, אבל אנחנו נמצאים כאן בדיון שבאמת המטרה שלו היא לטייב ומכאן גם השאלות שלי, ומכאן גם הבקשות שלי
עודד פורר:
 אני חושב, אני אומר להם את האמת עוד פעם, כל הזמן להגיד הממשלה, זה נכון, אבל עדיין לא חצי מיליון דולר
עודד פורר:
 250 אלף דולר כדי לעשות חצי מהתוכנית של האולפנים
עודד פורר:
 אנחנו בדרמה
עודד פורר:
 האנשים האלה לא לומדים עברית, דמי ההסתגלות הופסקו על ידי הממשלה
עודד פורר:
 הם לא יישארו פה
עודד פורר:
 הם לא יישארו פה, ואחר כך נגיד: תראו, הם באו, לקחו והלכו
עודד פורר:
 מה זה לקחו והלכו? איך הם יחיו פה? אם אנחנו לא עושים שום מאמץ בקליטה
עודד פורר:
      וכן, יש תחושה, אני אומר לך, והיא מגובה במספרים, שיש פחות ופחות השקעה דווקא מהמקומות שבהם אנחנו נמצאים גם במצב חירום וגם ברמת פוטנציאל
עודד פורר:
 יש לי על זה ויכוח גדול מאוד עם שר העלייה והקליטה, אבל כן, יש לי גם אמירה כלפי זה במובן הזה
עודד פורר:
 עוד שאלה אחת קטנה, אני לא בטוח שיש לך פה את הנתונים, פשוט זה עלה פה מתוך הדיון
עודד פורר:
 בזמנו, הסוכנות היהודית הייתה מאוד מסייעת לארגוני עולים
עודד פורר:
 משהו שהממשלה לא עושה ולצערי צריכה לעשות יותר ולא עושה
עודד פורר:
 אני לא יודע מה הסכום שמושקע היום, לדעתי הוא מאוד לא משמעותי
עודד פורר:
 לארגונים האלה יש יכולת לסייע המון בקליטה, ופה, בזמנו אני חושב שהסוכנות היהודית הייתה נותנת להם מתקנים, הייתה נותנת להם משרדים או דברים אחרים
עודד פורר:
 אני חושב שאפשר גם כאן לייצר משהו שייתן להם את היכולת לפעול, לארגונים האלה
עודד פורר:
 יש חשיבות גדולה
עודד פורר:
 בסוף, העלייה והקליטה, המגזר השלישי הוא זה שאכפת לו הכי הרבה בתוך האירוע הזה
אמירה אהרונוביץ:
אז אני באמת לא עם הנתונים כאן
אמירה אהרונוביץ:
 זה נכון שאנחנו עובדים בשיתוף עם הרבה מאוד ארגונים בתוך החברה הישראלית במגזר השלישי, גם ארגוני העולים וגם אחרים, עמותות כמו 'גבהים' ואחרים, כדי לקדם את נושא הקליטה
אמירה אהרונוביץ:
 אני מציעה שאם יש שאילתה כזאת אז נחזור עם הנתונים
דורון אלמוג:
אני נפגשתי לפני כחודש עם כל ראשי הארגונים, ארגוני העולים בישראל, קרוב ל-30 ארגונים שפועלים היום
דורון אלמוג:
 אפשר לתת לדבר לאליהו בבקשה
אליהו ששון:
אנחנו באמת פגשנו את היו"ר של הסוכנות היהודית עם מנהל העלייה והקליטה לפני כחודש חודש וחצי, משהו כזה
אליהו ששון:
 הצטרפו הרבה מאוד ארגוני עולים ואנחנו בשיתוף פעולה מצוין עם הסוכנות היהודית בכל מיני תחומים
אליהו ששון:
 התמיכה שאנחנו מקבלים היא תמיכה לא גדולה
אליהו ששון:
 אני חושב שהיו שנים שירדה התמיכה
אליהו ששון:
 יש ארגונים שעושים עבודה ממש מקודשת של מתנדבים
אליהו ששון:
 המון מתנדבים שמקבלים את העולים בקליטה החברתית, התרבותית, בשפתם
אליהו ששון:
 והיום יש ארגונים שקשה להם להתקיים היום
אליהו ששון:
 אין להם משרדים, אין להם מקומות איפה לפעול ובהחלט כל עזרה נוספת שתוכל להיות, אנחנו רק נתברך
אליהו ששון:
      יש היום ארגונים שלא יכולים להתקיים
אליהו ששון:
 קשה להם, הם לא מקבלים תרומות מחוץ לארץ באופן ישיר אז הבקשה נמצאת, המדינה כמעט שלא תומכת בארגונים
אליהו ששון:
 אנחנו גם בנושא של עידוד עלייה לא כל כך מעורבים כיוון שאופק ישראלי, עד עכשיו, לא בדיוק נתן תמיכה או אפשרות לארגונים
אליהו ששון:
 אנחנו בהידברות איתם
אליהו ששון:
 דיברתי עם שמעון כהן אתמול ואנחנו נהדק את הקשר איתם
אליהו ששון:
 אז תודה רבה
עודד פורר:
בואו ניתן למישהו מחברי הכנסת לפני שאתה מסכם, ואז אני אסכם ונסגור את הישיבה כי אתה צריך לצאת
צגה מלקו:
אני עדיין חוזרת על התהליך של קליטה
צגה מלקו:
 בתהליך הקליטה, אולפן, אני פוגשת הרבה יהודי אתיופיה שנים רבות במרכז קליטה והם לא שולטים בעברית בכלל
צגה מלקו:
 אם יוצאים לדיור קבע בלי לדעת את זה הסיכוי שלהם להיקלט בשוק העבודה מאוד מאוד קשה
צגה מלקו:
 בנוסף, מה שאני רואה מבחינת העלייה, אבל אחר כך אנחנו לא יודעים כמה אנשים נשארו
צגה מלקו:
 בסופו של דבר כשאנחנו במיקרו, מסתכלים, אלה שבאים ממדינות רווחה, כמה אחוז נשארים? הרוב הגדול חוזרים
עודד פורר:
לא נכון
עודד פורר:
 זה נתון לא נכון
עודד פורר:
 זאת אמירה שכל הזמן אומרים אותה
עודד פורר:
 היא לא נכונה
קריאה:
כמו עוד כמה אמירות שהן לא נכונות, ופשוט מפמפמים את האמירות שהן לא נכונות
עודד פורר:
אני לא אומר שאין כאלה שעוזבים, יש כאלה שעוזבים
עודד פורר:
 אגב, כמו שיש ישראלים שעוזבים
צגה מלקו:
אבל יחד עם זאת, בסדר, ישראלים עוזבים זה משהו אחר
צגה מלקו:
 אבל אנחנו, העולים החדשים, כשאתה מגיע לפה, אם הקליטה טובה זה החלום שלנו
דורון אלמוג:
זה חד משמעית
דורון אלמוג:
 על זה אין מחלוקת צגה
צגה מלקו:
אז לכן, בקטע הזה אני מרגישה, הסוכנות היהודית לא הייתה כמו שהייתה, או שהשיתוף, אולי ממשלה, אין לי מספיק ידע
צגה מלקו:
 אני חושבת לתת לזה דגש
צגה מלקו:
 בלי אולפן, ואנשים נשארים במרכז קליטה הרבה שנים
צגה מלקו:
 אני פוגשת אנשים, חמש-שש שנים במרכז קליטה
יבגני סובה:
קודם כל אני אברך אותך, דורון
יבגני סובה:
 זו גם הזדמנות לאחל לך הצלחה, למרות שאיחלתי לך באופן אישי כשנכנסת לתפקיד
יבגני סובה:
 אתה מדבר על הדברים שיותר נוגעים לחינוך
יבגני סובה:
 לקבל את העולים, לעזור לעולים
יבגני סובה:
 אני חייב להגיד לך שבחודשים האחרונים השיח הוא לא כזה
יבגני סובה:
 ולצערי גם הממשלה שנבחרה וכרגע מכהנת לא מוסיפה לשיח, לשיפור השיח
יבגני סובה:
 אני חושב שאתה כיו"ר הסוכנות - - -
צגה מלקו:
זה לא קשור לממשלה אני חושבת
יבגני סובה:
זה כן קשור לממשלה
יבגני סובה:
 אני מצפה ממך, קודם כל להיות יותר אקטיבי באמירה
יבגני סובה:
 כמו שאתה הצגת את זה כאן בוועדה אתה צריך גם להציג את זה מול הממשלה ולא לפחד משום גורם ממשלתי
דורון אלמוג:
לא מפחד מאף אחד
יבגני סובה:
תודה רבה, אני יודע שאתה אדם אמיץ ויש לך היסטוריה אמיצה, אז לא לפחד
יבגני סובה:
 אני חושב שאמירה מאנשים כמוך כן חשובה
יבגני סובה:
 הנה, לשאלתך, רובם עוזבים
יבגני סובה:
 לא, רובם לא עוזבים
יבגני סובה:
 תהליך הקליטה היום הוא תהליך הדרגתי
יבגני סובה:
 יש לא מעט אנשים שמגיעים מסיבות שונות, שמשפחות לא מלאות אלא חלקיות, אם זה מאוקראינה, אם זה מרוסיה
יבגני סובה:
 מרוסיה באים יותר גברים שבורחים מהגיוס, מאוקראינה באים בלי גברים כי לא מאפשרים לגברים לצאת מהשטח
יבגני סובה:
 זה לא אומר שהאנשים האלה לא יהיו עולים מוצלחים
יבגני סובה:
 להיפך, אנחנו צריכים לעשות הכול כדי שהם באמת יישארו כאן וכן ישקיעו וכן יתרמו
יבגני סובה:
      אני מאוד נדהמתי מהסיפור הזה של 2 מיליון שקלים, אני חושב שצריכה לצאת פה אמירה חד משמעית למשרד הקליטה
יבגני סובה:
 חודשיים מחכים ועוד חודשיים נחכה, ואני מעודד מהדבר הזה שכן אפשר לתרום לנושא של מורים באולפנים
יבגני סובה:
 אני שומע בכל מיני קבוצות טלגרם וכל מיני קבוצות של העולים שזה נראה להם הדבר הכי בסיסי להתחיל ללמוד את השפה
יבגני סובה:
 הם פשוט מחכים
יבגני סובה:
 עזבו, אני כבר לא מדבר על העניין של שינוי מעמד, כאלה שברחו ומחכים חודש, חודשיים
יבגני סובה:
 הלימוד של השפה זה דבר בסיסי ולדעתי אתה צריך פה לעבור הילוך יותר גבוה, ואנחנו אחר כך נעזור לך גם להחזיר את מה שאתה צריך לקבל מהמדינה
יבגני סובה:
 ושוב, יש הרבה דברים אבל במסגרת שדולת העם היהודי אנחנו כמובן גם נשמח להיות בשיח שוטף
זאב אלקין:
אני רוצה להתייחס לשתי נקודות
זאב אלקין:
 נקודה אחת, דורון, אני אומר את זה לך ואומר את זה לאמירה, אני לא יודע כמה זמן יש לנו לעלייה מרוסיה, שזה כרגע המקור העיקרי של עלייה למדינת ישראל
זאב אלקין:
 אף אחד מאיתנו לא יודע מה תהיה המציאות הפוליטית שם ולכן אני חושב שמסתכלים על כל העולם וזה בסדר וזה נכון, אבל בהתחשב בשאלה של יש שם תהליך הסתגרות הולך וגובר מיום ליום והמצב של המלחמה לא הולך להעלם אלא להיפך, במצב כזה אני חושב שצריכים לשבת על המדוכה גם אתם וגם הממשלה ולחשוב איך אנחנו מצליחים להוציא הכי מהר שאפשר כל מי שרוצה לצאת, ויש לא מעט כאלה
זאב אלקין:
 במצב רגיל אז זה עוד חודש קורה, עוד חודשיים, השמיים לא יקרסו
זאב אלקין:
 פה אני לא יודע מה יקרה עוד חודש או עוד חודשיים ולכן צריך להיות פה מאמץ כזה שבגדול, מי שמחליט לעלות, תוך שבוע הוא מסוגל לעשות את זה
זאב אלקין:
 וזה לא המצב כרגע שם ואני חושב שאתם צריכים פה להיות בראש החץ להוביל את המהלך הזה גם מול הממשלה שיש לה אלף ואחת טרדות, ומצב בטחוני
זאב אלקין:
 ואם מישהו פה לא יקים קול צעקה זה לא יקרה
זאב אלקין:
     הסוגייה השנייה היא כוללת יותר
זאב אלקין:
 לעולם בפוטנציה, אלו שעוד לא עלו, אין נציג כאן במדינת ישראל
זאב אלקין:
 אין להם התארגנות, אין להם ועד, אין להם שום דבר